Mas-60 bastkun li kien jikkollezzjona l-eks-Prim Ministru Dom Mintoff se jkunu fost is-700 oġġett li se jkunu qegħdin jiġu rkantanti fil-bidu ta’ Marzu li ġej. Dawn l-oġġetti kollha fil-kollezzjoni privat tal-Perit Dom Mintoff se jkunu qed iqanqlu interess fost kollezzjonisti ta’ tifkiriet tiegħu personali kif ukoll kollezzjonisti oħrajn li jgħozzu b’interess storiku oġġetti personali ta’ mexxejja Maltin. tvm.com.mt żar dalgħodu Villa Olives f’Ħal Tarxien fejn kien jgħix il-Perit Mintoff u ra l-kollezzjoni kbira ta’ oġġetti li kellu l-eks-Prim Ministru qabel ikunu rkantati. Fost l-oġġetti anki ċ-ċintorin bil-bokkla F’din il-kollezzjoni hemm ukoll figura tal-bronż Russa, urna tal-Jade u turin tal-fidda bil-plattin. Belgravia, il-kumpanija tal-irkant qalet li oġġetti oħrajn jinkludu għamara Maltija tas-seklu 19, kotba, pitturi u oġġetti personali bħal arloġġi u cuff links. Dawn l-oġġetti se jkunu għall-wiri nhar it-Tlieta u l-Ħamis fir-residenza tal-eks-Prim Ministru, f’Ħal Tarxien. F’Diċembru li għadda l-karozza tiegħu tat-tip Mercedes inbiegħet għas-somma ta’ €20,000.